CELEX: 62014TN0261
Language: sl
Date: 2014-04-25 00:00:00
Title: Zadeva T-261/14 P: Pritožba, ki jo je Robert Walton 25. aprila 2014 vložil zoper sklep, ki ga je 27. februarja 2014 izdalo Sodišče za uslužbence v zadevi F-32/13, Walton proti Komisiji

21.7.2014   
            
            
               SL
            
            
               Uradni list Evropske unije
            
            
               C 235/25
            
         Pritožba, ki jo je Robert Walton 25. aprila 2014 vložil zoper sklep, ki ga je 27. februarja 2014 izdalo Sodišče za uslužbence v zadevi F-32/13, Walton proti Komisiji
   (Zadeva T-261/14 P)
   2014/C 235/34
   Jezik postopka: francoščina
   
      Stranki
   
   
      Pritožnik: Robert Walton (Oxford, Združeno kraljestvo) (zastopnik: F. Moyse, odvetnik)
   
      Druga stranka v postopku: Evropska komisija
   
      Predlogi
   
   Pritožnik Splošnemu sodišču predlaga, naj:
   
               —
            
            
               razveljavi Sklep Sodišča za uslužbence z dne 27. februarja 2014 v zadevi F-32/13, Walton proti Komisiji;
            
         
               —
            
            
               vrne zadevo v razsojanje Sodišču za uslužbence, da preuči tretji tožbeni razlog iz začetne vloge in da odloči o drugih dveh tožbenih razlogih v skladu s sodbo, izdano v pritožbenem postopku;
            
         
               —
            
            
               toženi stranki v pritožbenem postopku naloži plačilo stroškov postopka s pritožbo in postopka na prvi stopnji.
            
         
      Pritožbeni razlogi in bistvene trditve
   
   Pritožnik v utemeljitev pritožbe navaja štiri pritožbene razloge.
   
               1.
            
            
               Prvi pritožbeni razlog: kršitev člena 36 Statuta Sodišča Evropske unije, ker Sodišče za uslužbence Evropske unije ni obrazložilo svoje odločitve in ni odločilo o enem od tožbenih razlogov, navedenih na prvi stopnji.
            
         
               2.
            
            
               Drugi pritožbeni razlog: kršitev načela pravnomočnosti, ker je Sodišče za uslužbence pravno napačno opredelilo predmete in vzroke odločb in sodb, na katere se je tožba nanašala, glede na predmet tožbe na prvi stopnji.
            
         
               3.
            
            
               Tretji pritožbeni razlog: kršitev pravice do poštenega sojenja.
            
         
               4.
            
            
               Četrti pritožbeni razlog: kršitev pravice do obrambe in zaupanja v pravo, zaradi česar je bila tožeča stranka v opravičljivi zmoti.